**ΜΕΘΟΔΟΛΟΓΙΑ ΑΞΙΟΛΟΓΗΣΗΣ**

## Ως μεθοδολογία αξιολόγησης για την δράση 9iv.10: “Αντιμετώπιση των Εξαρτήσεων”, προτείνεται η άμεση αξιολόγηση.

Η επιλογή της άμεσης αξιολόγησης έγινε γιατί η δράση απευθύνεται σε φορείς που παρέχουν υπηρεσίες με βάση το Ν.4139/2013 περί Εξαρτησιογόνων ουσιών. Παράλληλα απαιτείται και έγκριση σκοπιμότητας από το αρμόδιο Υπουργείο Υγείας. Ως εκ τούτου οι δικαιούχοι είναι προσδιορισμένοι και είναι οι εξής:

* Οργανισμός Κατά των Ναρκωτικών (ΟΚΑΝΑ)
* ΟΚΑΝΑ σε συνεργασία με Κέντρα Πρόληψης
* Κέντρο Θεραπείας Εξαρτημένων Ατόμων (ΚΕΘΕΑ)
* Γ.Ν.Θ. «Γ. ΠΑΠΑΝΙΚΟΛΑΟΥ» - Οργανική Μονάδα Ψυχιατρικό Νοσοκομείο Θεσσαλονίκης

Η άμεση αξιολόγηση περιλαμβάνει τα εξής:

**Άμεση Αξιολόγηση**

Στην Πρόσκληση ορίζεται η αρχική καθώς και η καταληκτική ημερομηνία υποβολής των προτάσεων των δυνητικών δικαιούχων. Κάθε πρόταση που υποβάλλεται αξιολογείται άμεσα χωρίς να απαιτείται να παρέλθει η προθεσμία υποβολής. Εφόσον η πρόταση ικανοποιεί τα κριτήρια που ορίζονται στην Πρόσκληση προωθείται για ένταξη στο Επιχειρησιακό Πρόγραμμα. Η αξιολόγηση των υποβαλλομένων προτάσεων συνεχίζεται, με τη σειρά προτεραιότητας η οποία καθορίζεται από την ημερομηνία και ώρα της ηλεκτρονικής υποβολής της στο ΟΠΣ ΕΣΠΑ, μέχρι να εξαντληθεί ο διαθέσιμος προϋπολογισμός της Πρόσκλησης ή αξιολογηθεί ο συνολικός αριθμός των προτάσεων.

Στην περίπτωση εξάντλησης του διαθέσιμου προϋπολογισμού, η ΔΑ/ ΕΦ ενημερώνει τους δυνητικούς δικαιούχους μέσω της οικείας ιστοσελίδας του ΕΠ και του ΕΦ.